open-index/open-wikipedia-markdown huggingface dataset:
అతిబల

**అతిబల** అన్ని రుతువులలో సంవత్సరం పొడవునా పెరుగుతూ ఉండే మొక్క లేక కొన్నిసార్లు వార్షిక మొక్క. ఇది మాల్వేసి (Malvaceae) కుటుంబానికి చెందినది. దీని మూలాలు కొత్త ప్రపంచ ఉష్ణమండలాలు, ఉపఉష్ణమండలాలు.
ఈ మొక్క కాడలు నిలువుగా ఉండి, కొమ్మలు చాపి నట్లుగా ఉంటాయి. ఇది 50 నుంచి 120 సెంటీమీటర్ల ఎత్తు పెరుగుతుంది. దీని కింది భాగం చేవతో ఉంటుంది.
దీని ఆకులు ముదురు ఆకుపచ్చ రంగుతో వజ్రం ఆకారాన్ని కలిగి కాడపై ఒకటి మార్చి ఒకటిగా అమరి ఉంటాయి. దీని ఆకులు 4 నుంచి 8 సెంటీమీటర్ల పొడవు ఉంటాయి. అతిబల ఆకుతొడిమ ఆకు పొడవు కంటే తక్కువ పొడవుతో ఆకు యొక్క మూడో భాగంలో ఉంటుంది. వీటి చివరల కింద పొట్టిగా కొంచెం నెరిసిన రోమాల వలె ఉంటుంది. ఆకు యొక్క అర్ధ శిఖరభాగం పళ్ల వలె లేక రంపపు పళ్ల వలె ఉండి మిగతా ఆకు భాగం మామూలుగా ఉంటుంది.
ఆకు తొడిమలు వాటి ఆధార భాగం వద్ద చిన్న చిన్న సన్న ముండ్లు కలిగి ఉంటాయి.

## ఆయుర్వేదంలో

## ఇవి కూడా చూడండి
దువ్వెన బెండ

## బయటి లింకులు

వర్గం:మాల్వేసి
అంతరిక్షం

**అంతరిక్షం** అనంతమైన త్రిపరిమాణాత్మక ప్రదేశము. భూవాతావరణ కక్ష్యకు అవతల ఉన్న, హద్దులు లేని అనంతమైన భాగాన్ని అంతరిక్షం (స్పేస్) అంటారు. ఫలానా చోట భూవాతావరణం అంతమై, అంతరిక్షం మొదలౌతుందని విభజన రేఖ గీయటం కష్టం. అంతరిక్షం దగ్గరవుతున్నకొద్దీ, వాతావరణం కొద్ది కొద్దిగా పలుచబడిపోతుంది. వాతావరణంలోని ముప్పావుభాగం భూమిచుట్టూ 11 కి.మీ.లలోనే కేంద్రీకృతమై ఉంటుంది. అంతరిక్షం నుండి భూమిని చేరుకుంటున్నప్పుడు, భూమి ఉపరితలానికి 120 కి.మీ.ల నుండే భూవాతావరణ ప్రభావాన్ని పసిగట్టవచ్చు. కొన్ని సందర్భాలలో, కార్మాన్ రేఖను భూవాతావరణానికీ, అంతరిక్షానికీ మధ్యన విభజన రేఖగా పరిగణిస్తూ ఉంటారు, ఇది భూమి ఉపరితలానికి 100 కి.మీ.ల దూరంలో నెలకొని ఉంటుంది. ఆకాశంలో మనకు కనిపించే కోటానుకోట్ల నక్షత్రాలు, గ్రహాలు, తోకచుక్కలు మొదలయిన అంతరిక్ష పదార్ధాల సముదాయమునే విశ్వము అంటాం. అంతరిక్షంలోని ప్రతీ అణువు కణాలతోను, కొన్ని శక్తులతోను ఏర్పడింది. అంతరిక్షంలోని ప్రతీ అణువు ఏ చోటకు వెళ్ళినా, దానిలోని శక్తులు ఒకే విధముగా ఉంటాయి. భౌతిక అంతరిక్షాన్ని తరచుగా మూడు సరళ పరిమితులుగా పేర్కొంటారు. అయితే ఇదే సమయంలో ఆధునిక భౌతిక శాస్త్రవేత్తలు ఈ అనంతమైన భాగాలను నాలుగు అవిభక్త (క్వాంటినం) పరిమాణాల (డైమెన్షనల్) అంతరిక్షకాలం (స్పెస్ టైం) అంటున్నారు. గణితశాస్త్రంలో, "స్పేస్" పరిమాణాలను, వివిధ సంఖ్యలు, వివిధ అంతర్లీన నిర్మాణాలతో పరీక్షించారు. భౌతిక విశ్వాన్ని అర్థం చేసుకునేందుకు, సైద్ధాంతిక ప్రాముఖ్యత కలిగిన అంతరిక్ష భావనను పరిగణిస్తారు.

అంతరిక్షం లోకి వెళ్ళిన తొలి భారతీయ వ్యోమగామి రాకేశ్ శర్మ. అంతరిక్షంలోకి వెళ్ళిన ప్రపంచపు వ్యోమగాములలో ఇతను 138 వ వాడు. 1984 ఏప్రిల్ 3 న సోవియట్ యూనియన్ (ప్రస్తుతపు రష్యా) కు చెందిన సోయజ్ టి-11 రాకెట్ ద్వారా మరో ఇద్దరు రష్యన్ వ్యోమగాములతో కలిసి బైకనూర్ అంతరిక్ష కేంద్రం నుంచి అంతరిక్షంలోకి వెళ్ళినాడు.

## బయటి లింకులు

వర్గం:భౌతిక శాస్త్రం
1566

**1566** గ్రెగోరియన్‌ కాలెండరు యొక్క మామూలు సంవత్సరము. 

## సంఘటనలు

* జనవరి 7: పోప్ పియస్ IV తరువాత, పయస్ V 225 వ పోప్ అయ్యాడు .
* ఫిబ్రవరి 24: జపాన్‌లో తుపాకీతో కాల్[పులు జరిపి చేసిన తొలి హత్య నమోదైంది. మిమురా ఇచికాను ఇద్దరు సోదరులు (ఎండో మాతాజిరో, యోషిజిరో) లు కాల్చి చంపారు. ఈ హత్యకు హతుడి ప్రత్యర్థి ఉకితా నవోయి పురమాయించాడు.
* మార్చి 28: మాల్టా యొక్క సావరిన్ మిలిటరీ ఆర్డర్ యొక్క గ్రాండ్ మాస్టర్ జీన్ పారిసోట్ డి వాలెట్ మాల్టా రాజధాని నగరంగా మారే వాలెట్టాకు పునాది రాయి వేసాడు. 
* ఆగష్టు 6: ఒట్టోమన్ సుల్తాన్ సులైమాన్, సిజిట్వర్ ముట్టడిని ప్రారంభించారు.

* సెప్టెంబర్ 7: సిజిట్వర్ ముట్టడిలో ఉండగా సుల్తాన్ సులేమాన్ తన గుడారంలో మరణించాడు. సెలిమ్ II అతని తరువాత ఒట్టోమన్ సామ్రాజ్యానికి సుల్తాన్ గా వచ్చాడు.
* సెప్టెంబర్ 8: సిజిట్వర్ ముట్టడి యుద్ధంతో ముగిసింది. సోకోలు మెహమెద్ పాషా ఆధ్వర్యంలోని ఒట్టోమన్ సామ్రాజ్యానికి చెందిన 90,000 మంది సైన్యం, 2,300 హంగేరియన్, క్రొయేషియన్ రక్షకులను, వారి జనరల్, నికోలా ఉబిక్ జిరిన్స్కితో సహా నిర్మూలించింది. 
* 1566 జూలై 19, 1567 జూలై 7 ల మధ్య: మోస్టార్ వద్ద నేరెట్వా నదిపై మొదటి వంతెన (ఆధునిక బోస్నియా హెర్జెగోవినాలో ఉంది) నిర్మాణాన్ని ఒట్టోమన్ సామ్రాజ్యం పూర్తి చేసింది. ఈ తెలుపు పాలరాయి వంతెనను *స్టార్రి మోస్ట్* (పాత వంతెన) అని పిలుస్తారు.

*

## జననాలు

* మే 26: మెహమెద్ III, ఒట్టోమన్ సుల్తాన్ (మ .1603 )
* జూన్ 19: స్కాట్లాండ్ రాజు జేమ్స్ VI / ఇంగ్లాండ్, ఐర్లాండ్ ల రాజు జేమ్స్ I (మ .1625 ) 
* జూన్ 20: పోలాండ్, స్వీడన్ రాజు సిగిస్మండ్ III వాసా (మ .1632 ) 

## మరణాలు

* జూలై 2 : ఫ్రాన్సుకు చెందిన జ్యోతిష్కుడు, ప్రవక్త అయిన నోస్ట్రడామస్ మరణించిన రోజు.

## పురస్కారాలు

## మూలాలు


*
వర్గం:1560లు
వృక్ష శాస్త్రజ్ఞుడు

thumb|కొప్పుల హేమాద్రి - వృక్ష శాస్త్రవేత్త

వృక్షశాస్త్రాన్ని గురించి పరిశీలన చేయడానికి పూనుకున్న వ్యక్తిని **వృక్ష శాస్త్రజ్ఞుడు** అంటారు. వృక్ష శాస్త్రవేత సూక్ష్మజీవరాశి, మహా వృక్షాలు మొక్క యొక్క మొత్తం జీవితాన్ని అధ్యయనం చేస్తాడు.
వృక్ష శాస్త్రవేతలు అన్ని ప్రదేశాలలో మొక్కల గురించి తెలుసుకుంటూ వీరు మొక్క అన్వేషకులుగా ఉంటారు. వీరు (అమ్ల వర్షం వంటి) కాలుష్య ప్రభావాలపై అధ్యయనం చేసి దాని నివారణ కొరకు మొక్కలపై సమర్ధమైన పనిచేసి పర్యావరణ రక్షణ కొరకు తోడ్పడతారు. కొత్త మొక్కలను గుర్తించి వాటిని పరిశీలించి వాటి యొక్క భాగాలు వాటి వలన ఉపయోగాలను తెలియజేస్తారు. కొందరు శాస్త్రవేతలు ఏక కణంతో మొక్కలను సృష్టించడానికి ప్రయత్నిస్తారు. దీనినే సాంకేతిక పరిభాషలో టిష్యూ కల్చర్ అంటారు అనగా కణజాల ప్రవర్ధన విధానం. మరికొందరు జీవ సాంకేతిక విజ్ఞానాన్ని ఉపయోగించి కొత్త మొక్కలను సృష్టించడం లేక ఉన్న వాటిని మెరుగు పరచడం చేస్తుంటారు. కొందరు శాస్త్రవేతలు ఉద్యోగ రీత్యా విద్యాసంస్థలలో వృక్ష శాస్త్రవేతలుగాను, ఉపాధ్యాయులగాను, పరిశోధకులుగాను పనిచేస్తుంటారు. మరికొందరు వృక్ష శాస్త్రవేతలు నూతనమైన చెట్లను పెంచే తోటలలోను అనగా బొటానికల్ గార్డెన్స్ లోను, సేకరణ వనాలలోను, మూలికా వనాలలోను, జంతు ప్రదర్శన శాలలోను, ఔషధ మొక్కల లేక విత్తన సేకరణ ఆశ్రయ ప్రయోగశాలలోను పనిచేస్తుంటారు. మరికొందరు వృక్ష సంబంధిత పరిశ్రమలైన జీవ సంబంధ సరఫరా గృహములలోను, జీవ సాంకేతిక విజ్ఞాన వ్యాపార సంస్థలలోను, ఔషధీయ సంస్థలలోను, నర్సరీ లేక హరిత గృహ వ్యాపార సంస్థలలోను, రసాయనిక సంస్థలలోను పనిచేస్తుంటారు. మరికొందరు ప్రచురణ విభాగాలలోను, అమ్మకాల విభాగాలలోను, జంతు లేక మొక్క ఆరోగ్య తనిఖీ విభాగాలలోను పనిచేస్తుంటారు. వృక్ష శాస్త్రవేత వృక్ష శాస్త్రంలో కళాశాల నుండి పట్టాని పొంది ఉంటాడు.

## ఇవి కూడా చూడండి
* వృక్షశాస్త్రం
* ఎర్నస్ట్ మాయర్

## బయటి లింకులు
*Botanist (Plant Biologist) 

వర్గం:వృక్ష శాస్త్రము
వర్గం:శాస్త్రవేత్తలు
విత్తనోత్పత్తి

విత్తనాలు మొలకలగా వృద్ధి చెందడాన్ని **విత్తనోత్పత్తి** లేక **బీజోత్పత్తి** లేక **అంకురోత్పత్తి** అంటారు. విత్తనోత్పత్తిని ఆంగ్లంలో జెర్మినేషన్ (Germination) అంటారు. భూమి క్రింద విత్తనాలు క్రియాశీలకంగా మారి మొలకెత్తడం ప్రారంభమవుతుంది, భూమి పైన మొదటి ఆకులు కనిపించడంతో అంకురోత్పత్తి దశ ముగిసి మొలక దశలో అడుగు పెడుతుంది. ఒక విత్తన పిండానికి ఒకటి లేదా రెండు దళబీజాలు (విత్తన ఆకులు) తయారయి కేంద్ర అక్షంకు జోడించబడి ఉంటాయి. ఊర్ధ్వదళభాగం గ్రీవం దాని ఎగువ భాగంలో దాని మొన వద్ద ప్రథమాంకురమును కలిగి ఉంటుంది. అధోదళం గ్రీవం దాని దిగువ భాగంలో ప్రథమ మూలమును (విత్తనములో వేరు కాబోయే భాగము) కలిగి ఉంటుంది. తల్లి మొక్క నుండి విడిపోయిన తరువాత విత్తనాలు నిర్జలీకరణమయి నిద్రావస్థలోకి ప్రవేశిస్తాయి. ఈ నిద్రాణమైన కాలం తరువాత, ఆ విత్తనాలకు తగినంత నీరు, ఆక్సిజన్, వేడి, కొన్ని సందర్భాలలో వెలుగును అందిస్తే ఆ విత్తనాలలో అంకురోత్పత్తి ప్రారంభమవుతుంది. అంకురోత్పత్తి మొదటి దశలలో, విత్తనం నీటిని తీసుకుంటుంది, పిండం దాని ఆహార నిల్వలను ఉపయోగించడం ప్రారంభిస్తుంది, ప్రథమ మూలం ఉబ్బుతుంది, బీజకవచం బ్రద్ధలవుతుంది, క్రిందికి పెరుగుతుంది. అప్పుడు అంకురోత్పత్తి విత్తనం రకాన్ని బట్టి రెండు విధానాలలోని ఒక విధానంలో కొనసాగుతుంది. Epigeal (నేల ఉపరితల) అంకురోత్పత్తి లో, అధోదళం పొడిగించుకునేందుకు, ప్రథమాంకురం లాక్కొనేందుకు, దాని  బీజదళం నేలపై రక్షింపబడుతుంది. hypogeal (నేల లోపల) అంకురోత్పత్తిలో, ఊర్ధ్వదళభాగం పొడిగించుకునేందుకు, ప్రథమాంకురం పైకి నెట్టేందుకు బీజదళం భూమి లోపల ఉంటుంది.

విత్తనం లేక బీజ కణము క్రమంగా పెరగడం ప్రారంభించడాన్ని బీజోత్పత్తి అంటారు. ఈ విధంగా విత్తనం లేక బీజ కణము నుండి మొక్క లేక శిలీంద్రం ఆవిర్భవిస్తుంది.
సంవృతబీజవృంతం లేక వివృతబీజవృంతం నుండి అంకురం లేక నారుమొక్క అరంభమవడం భీజోత్పత్తికి ఉదాహరణ.
అయినప్పటికి బీజకణోత్పత్తి నుండి ఒక బీజకణం పెరగడం ఉదాహరణకు హైఫా (దారపుకొమ్మ) నుండి బీజకణాలు పెరగడం కూడా బీజోత్పత్తి. చాలా సాధారణంగా జీవం ఉనికి లేక బీజం విశాలంగా విస్తరించేలా సాధించగలగడాన్ని సూచించడమే భీజోత్పత్తి.

## చిత్రమాలిక

Image:Raapstelen gekiemde zaden (Brassica campestris germinating seeds).jpg|*[[Brassica|Brassica campestris]]* germinating seeds
File:Mung bean germination.ogv|Time lapse video of mung bean seeds germinating
Image:Sjb whiskey malt.jpg|Malted (germinated) barley grains


## ఇవి కూడా చూడండి
* విత్తనబంతులు
* మొలకెత్తే కాగితం

## బయటి లింకులు

వర్గం:విత్తనాలు
వర్గం:వృక్ష శాస్త్రము
తలమార్పిడి

మొక్కగా ఉన్నప్పుడు మొదలు వద్దనే మొక్క పై భాగాన్ని అదే జాతికి చెందిన మరో ఉత్తమ రకం లేదా మనకు కావలసిన మొక్కతో మార్పు చేయడాన్ని అంటుకట్టుట అంటారు. కాని మొక్క చెట్టుగా ఎదిగిన తరువాత మొదలు వద్ద మరొక ఉత్తమ రకంతో 
అంటుకట్టుట సాధ్యం కాని పని లేదా కష్టం. అందువలన చెట్టు యొక్క చిన్న కొమ్మలపై అంటుకట్టుట ద్వారా పై కొమ్మలను మార్చడం వలన ఉత్తమ ఫలాలను అందుకునే ఈ విధానాన్ని తలమార్పిడి అంటారు. ఈ విధానం ద్వారా ఒకే చెట్టు నుండి అదే జాతికి 
చెందిన అనేక రకాల ఫలాలను పొందవచ్చు. ఉదాహరణకు నాటుమామిడి చెట్టుకు ఒక కొమ్మకు బంగినపల్లి మామిడి కొమ్మను అంటుకట్టుట ద్వారా బంగినపల్లి మామిడి కాయలను అలాగే ఇదే నాటుమామిడి చెట్టు మరొక కొమ్మకు రసాల మామిడి కొమ్మను 
ఆంటుకట్టుట ద్వారా రసాల మామిడి కాయలను పొందవచ్చు. ఈ విధంగా ఒక రకానికి చెందిన మామిడి చెట్టు నుండి అనేక రకాల మామిడి కాయలను పండించవచ్చు.

## ఇవి కూడా చూడండి
* అంటుకట్టుట

* మామిడిలో తలమార్పిడి

## బయటి లింకులు
*ఆంగ్లభాషలో టాప్ వర్కింగ్ గురించి
*Top Working

వర్గం:మొక్కల ప్రత్యుత్పత్తి
వర్గం:వ్యవసాయం
ఎలెక్ట్రానిక్స్ , సమాచార సాంకేతిక శాఖ

ఎలెక్ట్రానిక్స్, సమాచార సాంకేతిక శాఖ  భారత ప్రభుత్వంలో ప్రముఖ శాఖ. దీని దార్శనికత ఏమంటే అభివృద్ధి చెందిన దేశంగా, స్వయంశక్తివంతమైన సమాజంగా మారటానికి ఎలెక్ట్రానిక్ రంగాన్ని అభివృద్ధి చేయడం.
దీనికొరకు ఇ-అవస్థాపన, ఇ-పరిపాలన, ఐటి, ఐటి ఆధారిత సేవల పరిశ్రమఅభివృద్ధి, సృజనాత్మకత /పరిశోధన, అభివృద్ధి, ఇ-విద్య (జ్ఞాన నెట్వర్క్), భారత అంతర్జాల రక్షణ లక్ష్యాలుగా పనిచేస్తుంది.
## సంస్థలు
# సిసిఎ CCA
# సి-డాక్ C-DAC
# ఐసిఇఆర్టి ICERT
# సి-మెట్ C-MET
# సిఎటిCAT
# ఎర్నెట్ ERNET
# ఇఎస్సిESC
# మీడియా లాబ్ ఏసియాMedia Lab Asia
# నేషనల్ ఇన్ఫర్మాటిక్ సెంటర్NIC
# నేషనల్ ఇన్ఫర్మాటిక్ సెంటర్ సర్వీసెస్ ఇన్కార్పొరేటెడ్ NICSI
# నేషనల్ ఇన్సిట్యూట్ ఫర్ ఎలెక్ట్రానిక్స్ అండ్ ఇన్ఫర్మేషన్ టెక్నాలజీNIELIT (Formerly DOEACC Society)
# నిక్సీNIXI
# .ఐన్ రిజిస్ట్రీ .in Registry
# సమీర్SAMEER
# ఎస్టిపిఐSTPI
# ఎస్టిక్యుసిSTQC
# ఎస్ఐసిఎల్డిఆర్SICLDR

## ఆర్థిక గణాంకాలు
12 వ పంచవర్ష ప్రణాళికలో ఈ శాఖకు 81,378.45 కోట్ల రూపాయలు బడ్జెట్ ప్రతిపాదించబడింది.

## వనరులు

వర్గం:భారత ప్రభుత్వం
బంగినపల్లి మామిడి

ప్రపంచ ప్రఖ్యాతి చెందిన మామిడి రకాలలో బంగినపల్లి మామిడి ఒకటి. తెలుగింట పుట్టి ప్రపంచంలోని అనేక దేశాల ప్రజల నోరూరించే ఈ రకం మామిడి ‘ఆంధ్రప్రదేశ్‌ సొంతం’ అని నిర్ధారిస్తూ భౌగోళిక విశిష్ఠ గుర్తింపు (జియోగ్రాఫికల్‌ ఐడెంటికేషన్‌ - జీఐ) లభించింది. చెన్నైలోని జీఐ రిజిస్ట్రీ ఓపీ గుప్తా దీనికి సంబంధించిన నోటిఫికేషన్‌ జారీ చేశారు. ఒక మహిళ, పురుషుడు (రైతులు), పసుపు పచ్చ వర్ణంలో మామిడిపండ్లతో బనగానపల్లె నవాబు యుద్ధ నిధుల మొహరీ రూపొందించారు. దానిపై ‘బనగానపల్లె మామిడిపండ్లు - ఆంధ్రప్రదేశ్‌’ అని లిఖించారు. ఇదే ప్రధాన ఆధారంగా బంగినపల్లి మామిడిపండ్లకు జీ.ఐ. గుర్తింపు దఖలు పడింది.

## చరిత్ర
కర్నూలు జిల్లా లోని బనగానపల్లె సంస్థానం అప్పట్లో నవాబుల ఏలుబడిలో ఉండేది. నవాబు మీర్‌ గులాం అలీఖాన్‌ (1905-1922) కు మామిడిపండ్లపై మక్కువ ఎక్కువ. మామిడి పండులో మేలు జాతిగా పిలిచే బేనిషాన్‌ రకాన్ని ఎంపిక చేసుకొని బనగానపల్లె సంస్థానంలో విరివిగా నాటించారు. దీనికే ‘బనగానపల్లె మామిడి’గా పేరు వచ్చింది. కాలక్రమంలో ఇది ‘బంగినపల్లి’గా మారింది. ఇక్కడి నుంచే తెలుగు రాష్ట్రాల్లోని అనేక ప్రాంతాలకు ఈ రకం సాగు విస్తరించింది. ప్రతి ఏటా 5500 టన్నుల బంగినపల్లి మామిడి పండ్లు అమెరికా, బ్రిటన్‌ తదితర దేశాలకు ఎగుమతి అవుతాయి. ఒక్కో పండు రెండు కిలోల వరకు తూగుతుంది. ఏమాత్రం పీచు లేకుండా పూర్తిగా గుజ్జు మాత్రమే ఉండడం దీని ప్రత్యేకత.

దాదాపు 350 సంవత్సరాల క్రితం కర్నూలు జిల్లాలోని బనగానపల్లె నివాసులైన నవాబులు విదేశాల నుంచి తీసుకొచ్చి నాటిన మామిడి రకాలలో ఒక మామిడి రకం రుచిలోను, రంగులోను, పరిమాణంలోను విశేషమైన ఖ్యాతిని సంపాదించడంతో ఈ చెట్టుకు కాసిన మామిడి పండ్లను అనేక ప్రాంతాల వారు తీసుకుని వెళ్లి నాటారు. ఈ చెట్టు ఎక్కడ నుంచి తెచ్చి నాటారు అని అడిగినప్పుడు ఇది బనగానపల్లి మామిడి చెట్టు అని చెబుతుండేవారు. ఈ విధంగా బనగానపల్లి మామిడిగా వాసి కెక్కిన ఈ చెట్టు కాలగమనంలో బంగినపల్లి మామిడిగా పేరు గాంచింది.

## బేనీషాన్
మామిడి పళ్ళను ఇష్టపడే నవాబు, ఒక్కొక్క రకం మామిడి చెట్టుకి ఒక్కొక్క రకం గుర్తు (నిషాన్) చెక్కించేవాడు. అయితే ఒక రకం మామిడి చెట్టుకి ఏ గుర్తు చెక్కించక, దానికి 'గుర్తు లేనిది' (బే నిషాన్) అని నామకరణం చేయించాడు. 
అదే వాడుకలో బేనిషా అయ్యింది. ఈ మామిడి పండు చాలా రుచిగా ఉంటుంది.
## పాటలు
**బంగినపల్లి మామిడి పండు రంగు మీదుంది - చిలకే ముట్టని జాంపండు సిగ్గు పడుతుంది** (కొండవీటి సింహం - సినిమాలో). ఈ పాటను ఎస్.పి.బాలసుబ్రహ్మణ్యం, పి.సుశీల గానం చేశారు.

## ఇవి కూడా చూడండి
* మామిడి
## మూలాలు

## బయటి లింకులు
వర్గం:మామిడి
వర్గం:పండ్లు
సంకీర్తన

**కీర్తన** తెలుగు భాషలో ఒకవిధమైన సాహిత్య ప్రక్రియ.కర్ణాటక సంగీతంలో ఎందరో వాగ్గేయకారులు కొన్ని వేల కీర్తనలు రచించారు. వారిలో అన్నమయ్య, రామదాసు, త్యాగరాజు, క్షేత్రయ్య మొదలైనవారు ముఖ్యులు.  అలాగే కీర్తనను లయబద్ధంగా అలపిస్తూ పాడడాన్ని సంకీర్తన అంటారు. 

వైకుంఠంలో, దేవలోకంలో తాను ప్రశాంతంగా ఉండననీ, ఎక్కడ అతని భక్తులు తన్మయత్వంతో గానం చేస్తుంటారో అక్కడ తిష్ఠవేసుకును ఉంటాననీ, కృతయుగంలో తపస్సు, త్రేతాయుగంలో యజ్ఞయాగాది క్రతువులు, ద్వాపర యుగంలో వ్రతాలు, పూజలు, కలియుగంలో  సంకీర్తనలు మోక్షదాయకమని శ్రీహరి స్వయంగా నారదునితో చెప్పినట్లు విష్ణుపురణంలో ఉన్నది.  

## రకాలు
సంకీర్తన నాలుగు విధాలుగా ఆలపించేవారు వాగ్గేయకారులు. లీలా, గుణ, భావ, నామ సంకీర్తనలు. భావ, రాగ తాళ సమన్వయంతో, ఆర్తితో ప్రార్థించే భక్తి తరంగాలు సంకీర్తనలు. 

సంకీర్తనా రీతులు భిన్నంగా ఉంటాయి. నామ, భజన, నగర సంకీర్తనా భజన, అఖండ నామ సప్తాహ భజన, కోలాట భజన... పేర్లు ఎన్ని ఉన్నా చేసేసి నామస్మరణం. 

## త్యాగరాజు సంకీర్తనలు
సంకీర్తనా ప్రపంచంలో రాజులకెల్ల రారాజుగా త్యాగరాజు పేరు పొందాడు. తనకు దూరం చేసిన శ్రీరామ విగ్రహాలు తమంతట తామే తిరిగి స్వధామానికి చేర్చే ప్రక్రియగా సంకీర్తన గావించాడు. కొలువై ఉన్నాడే కోదండపాణి, జగదానంద కారకా వంటి కీర్తనలు కొన్ని వేల రాగాలలో, తాళాలలో ఒదిగిపోయి జన హృదయాలలో ఎదిగాయి. పంచ రత్న కీర్తనలు, దివ్య నామ సంకీర్తనలు వేలాదిగా ఏర్చి కూర్చారు నాదబ్రహ్మ.

## రామదాసు సంకీర్తనలు
భక్త రామదాసు శ్రీరామ గానాన్ని జానపదులకు, నిరక్షరాస్యులకు సైతం అర్థమయ్యేట్లు అందించాడు. దాదాని 400 కీర్తనలు శ్రీరామునిపై రచించి గానం చేసాడు. చరణములే నమ్మితి అనే సంపూర్ణ శరణాగతి తక్కువేమి మనకు రాముడొక్కడుండు వరకు అనే అభయం.. వందలాది భక్తి సంకీర్తనలతో సమస్త జనులను అలరించాడు. 

## ఇవి కూడా చూడండి

* కీర్తన
* అన్నమాచార్య కీర్తనలు

## మూలాలు

వర్గం:సంకీర్తనలు
జున్ను

thumb|సహజసిద్ధ జున్ను పాలతో తయారైన జున్ను
**జున్ను** పాల నుంచి తయారయ్యే ఒక పదార్థం. గేదె లేదా ఆవు దూడను కన్న కొన్ని రోజుల పాటు ఇవి ఇచ్చే పాలు ప్రత్యేక లక్షణాన్ని కలిగి ఉంటాయి. దూడను కన్నప్పుడు ఇచ్చే మొదటి పాలకి మరుసటి రోజు ఇచ్చే పాలకి ఆ తరువాత రోజు ఇచ్చే పాలకి తేడాలుంటాయి. ఆవు దూడను ఈనిన మొదటి రోజు ఇచ్చిన పాలను కాగబెట్టినపుడు పాలు గట్టి గడ్డ గాను తరువాత ఇచ్చే పాలు తేలిక గడ్డ గాను మార్పు చెందుతూ మామూలు పాల రూపానికి మారడానికి కొన్ని రోజుల సమయం పడుతుంది. ఈ విధంగా పాలు కాగబెడుతున్నప్పుడు గడ్డ కట్టే లక్షణాలున్న ఈ పాలను జున్నుపాలు అంటారు. జున్ను రుచిగా ఉండేందుకు పాలు కాగుతున్నప్పుడు పాలలో చెక్కెర లేక బెల్లం కలుపుకుంటారు. రుచిగా ఉండే ఈ జున్నును చిన్న పెద్ద అని తేడాలేకుండా అందరు ఎంతో ఇష్టంగా తింటారు.

## కృత్రిమ జున్ను

## చిత్రమాలిక

File:9-alimenti, formaggi,Taccuino Sanitatis, Casanatense 4182..jpg|Cheese, Tacuinum sanitatis Casanatensis (XIV century)
File:Cheese platter.jpg|A platter with cheese and garnishes
File:Feta Greece 2.jpg|Feta from Greece


## ఇవి కూడా చూడండి
* పనీర్
* పాలువిరుగుడు

## బయటి లింకులు
*సాదా పాలతో జున్ను
*పాలకొల్లు జున్ను www.palakollujunnu.com

వర్గం:పదార్థము
వర్గం:పాల ఉత్పత్తులు
వర్గం:తినుబండారాలు
వర్గం:ఆహార పదార్థాలు
ఆంధ్రుల చరిత్రము

చిలుకూరి వీరభద్రరావు గారు **ఆంధ్రుల చరిత్రము** ను ఐదు భాగాలుగా ప్రచురించాడు. మొదటి, రెండవ భాగాలను విజ్ఞానచంద్రికా మండలి 1910, 1912 లో ప్రచురించగా మూడవభాగం 1916లో ఇతిహాస తరంగిణీ గ్రంథమాల ద్వారా ప్రచురించబడింది. ఈ పుస్తకాలలో ఆంధ్ర క్షత్రియులు పాలించిన సామ్రాజ్యాలు, వారి అనంతరం వచ్చిన రెడ్డి రాజులు, కమ్మ, నిజాము నవాబులు గురించి, బ్రిటిషు వారి గురించి విపులంగా ఇవ్వబడింది.

## భాగాలు
### ప్రథమ భాగము

ఈ భాగము 1910 లో విజ్ఞాన చంద్రికా మండలి ద్వారా ప్రచురించబడింది.
ఈ భాగమును వ్రాయుటకు సంవత్సర కాలము పట్టెను. ఒక అజ్ఞాత దాత మరి ఇంకొంతమంది సహాయమువలన ఈ భాగము ముద్రితమయ్యెను. రచయిత చెప్పినట్లు ఈ భాగములో కల వివరములు.

"ఆంధ్రులయొక్క రెండువేలయేనూరుసంవత్సరముల చరిత్రమును సవిస్తరముగా వ్రాయ నుద్యమించినవాడను గావున నంతయు నేక సంపుటమున నిమిడ్చిన నంతమనోహరముగా నుండదనియు, ప్రథమగ్రంథమగుటం జేసి యట్లుచేయుట సులభసాధ్యముగాదనియు భావించి చరిత్రకాలమునంతయు బూర్వయుగము, మధ్యయుగము, నవీనయుగము నని మూడుభాగములుగా విభాగించి యైతరేయ బ్రాహ్మణము మొదలుకొని క్రీస్తుశకము 1200 సంవత్సరమువరకును బూర్వయుగముగా గ్రహించి యాపూర్వయుగచారిత్రమునే ప్రథమభాగముగా నేర్పరచుకొంటిని. ఇందు ప్రాచీనాంధ్రదేశస్థితియు, ఆంధ్రవంశము, పల్లవవంశము, చాళుక్యవంశము, చాళుక్యచోడవంశము, కళింగగాంగవంశము, ఆంధ్రచోడవంశము, బాణవంశము, వైదుంబవంశము, హైహయవంశము, బేటవిజయాదిత్యవంశము, కళింగగాంగవంశము, విష్ణుకుండిన వంశము మొదలగునవి సంగ్రహముగా నిందుజేర్పబడినవి."

File:AndhrulaChartitramuPart1Page166Figure.png|అమరావతి, సమీపస్థలములు
File:Xuanzang route in India-7thcentury-Telugu.png|సా.శ.7 వశతాబ్దములోని హిందూదేశము. హుయెన్సాంగుత్రోవ


### ద్వితీయ భాగము
ఈ భాగము 1912 లో విజ్ఞాన చంద్రికా మండలి ద్వారా ప్రచురించబడింది. ఇది మధ్యయుగమునకు సంబంధించిన చరిత్ర.సా.శ.1100 నుండి 1350 వరకు ప్రధానంగా కాకతీయ సామ్రాజ్య పతనము వరకు వ్రాయబడింది.

### మూడవ భాగము
ఈ భాగము 1916 లో ఇతిహాస తరంగిణీ గ్రంథమాల ద్వారా ప్రచురించబడింది. ఈ భాగములోని విషయం గురించి రచయిత మాటల్లో 
"ఈ మూడవభాగములో సా.శ. 1323 మొదలుకొని సా.శ. 1500 వఱకు గల చరిత్రము సంగ్రహముగా జెప్పబడినది. కాకతీయసామ్రాజ్యము భగ్నమైన వెనుక భిన్నరాజ్యములేర్పడి వేఱ్వేఱు రాజవంశములచే బరిపాలింపబడుటచేత పద్మనాయకులచరిత్రము వేఱుగను, రెడ్లచరిత్రము వేఱుగను జెప్పవలసివచ్చినది. పద్మనాయకుల చరిత్రమువలన నోరుగల్లు చరిత్రమునుగూర్చి ఫెరిస్తామొదలగు మహమ్మదీయచరిత్రకారులును , వారినిబట్టి స్యూయలు మొదలగువారును వ్రాసిన చరిత్రములు సరియైనవికావని తేటపడగలదు. ఈమూడవభాగమును జదువునపుడు రాచవారును, పద్మనాయకులును రెడ్లును పరస్పరద్వేషముల మూలమున సామ్రాజ్యములను బోగొట్టుకొని పారతంత్ర్యమునకు వశులైరనియును, కర్ణాటాంధ్రుల యైకమత్యమువలన కర్ణాటసామ్రాజ్యమని వ్యవహరింపబడిన విజయనగరసామ్రాజ్యము వర్ధిల్లినదనియు జదువరులుకుబోధపడగలదు. పోరునష్టము పొందు లాభమను విషయమునే యీ మూడవభాగము వేనోళ్లజాటుచున్నది."
## విమర్శలు
వెల్లాల సదాశివశాస్త్రి 1913 లో చిలుకూరి రచనకు ఖండనగా ఆంధ్రచరిత్రవిమర్శము: వీరభద్రీయఖండనము అనే పుస్తకాన్ని రచించాడు.

## ఇవీచూడండి
*ఆంధ్ర ప్రదేశ్ చరిత్ర
* ఆంధ్రుల జాతీయత
## వెలుపలి లింకులు
* ఆంధ్రుల చరిత్రము డీఎల్ఐ ప్రతి

## వనరులు

వర్గం:చరిత్ర పుస్తకాలు
వర్గం:1910 పుస్తకాలు
కోట్ల విజయభాస్కరరెడ్డి బొటానికల్ గార్డెన్స్

**కోట్ల విజయభాస్కరరెడ్డి బొటానికల్ గార్డెన్స్** తెలంగాణ రాష్ట్ర రాజధాని హైదరాబాద్ లోని మాదాపూర్ ఉన్న గార్డెన్. దీనిని హైదరాబాద్ బొటానికల్ గార్డెన్స్ అని కూడా అంటారు. హైటెక్ సిటీకి దగ్గరగా ఉన్న దీనిని అటవీశాఖ వారు అభివృద్ధి పరుస్తున్నారు. హైదరాబాద్ రైల్వే స్టేషనుకు 16 కిలో మీటర్ల దూరంలో హైదరాబాద్ - ముంబై పాత హైవే రోడ్డు పక్కన ఈ బొటానికల్ గార్డెన్స్ ఉంది. విద్యార్థులకి, పర్యాటకులకి కూడా విజ్ఞానాన్ని, వినోదాన్ని కల్గిస్తుంది. బీజద్రవ్యం యొక్క అభివృద్ధి, పరిరక్షణ ఈ బొటనికల్ గార్డెన్ ముఖ్య ఉద్దేశం.

## గార్డెన్ వివరాలు
ఈ గార్డెన్ లో విస్తరించి ఉంది. ఇందులో 19 సెక్టార్‌లు లేదా 'వనాలు' ఉన్నాయి. ఇక్కడ ఔషధ మొక్కలు, కలప చెట్లు, పండ్ల చెట్లు, అలంకార మొక్కలు, జల మొక్కలు, వెదురు మొదలైనవి ఉన్నాయి. పెద్ద నీటి కొలనులు, పచ్చికబయళ్ళు, అడవులు, గడ్డి, రాతి నిర్మాణాలను కలిగి ఉండేలా ఈ గార్డెన్ రూపొందించబడింది.

గార్డెన్ లో నడక మార్గంలో వెదురు చెల్లు ప్రధాన ఆకర్షణలుగా ఉన్నాయి. ప్రతి వెదురుపై దాని సాధారణ, శాస్త్రీయ పేర్లను సూచించే ప్రత్యేక సైన్ బోర్డులు ఏర్పాటు చేయబడ్డాయి. పామ్ సెక్టార్‌లో విభిన్న జాతుల చెట్లు ఉన్నాయి. ఇక్కడ పసుపు, ఊదా కాస్మోస్, బ్లూ సాల్వియా, ఎరుపు రాసేలియా మొదలైన అనేక రకాల పుష్పాలను చూడవచ్చు.

## ఆధునీకరణ
274 ఎకరాల అటవీ భూమిలోని 12 ఎకరాల భూమిలో అత్యాధునిక సాంకేతిక పరికరాలతో గాడ్జెట్ లతో సందర్శకుల పార్కుగా ఆధునీకరించబడింది. 30 కిలోవాట్ల సోలార్‌ విద్యుత్‌ ఉత్పత్తి ప్లాంట్‌ను ఏర్పాటుచేశారు. ఇందులో వాకింగ్‌, జాగింగ్‌, సైక్లింగ్‌, యోగా, జిమ్‌ లాంటి సౌకర్యాలతోపాటు వారాంతాల్లో కుటుంబ సమేతంగా వచ్చి సేదతీరేలా ప్రకృతి, అడవులు, వన్యప్రాణులపై అవగాహన కలిగేలా, పర్యావరణం ప్రాముఖ్యత తెలిసేలా పరిసరాలు తీర్చిదిద్దబడ్డాయి. నక్షత్ర వనం, రాశి వనం, నవగ్రహ వనం వంటి నూతనంగా అభివృద్ధి చేసిన వినోద సౌకర్యాలను 2018, జూలైలో తెలంగాణ రాష్ట్ర పురపాలక శాఖ మంత్రి కేటీఆర్‌ ప్రారంభించాడు.

## పాలపిట్ట సైక్లింగ్ పార్కు
దీనికి సమీపంలోనే పాలపిట్ట సైక్లింగ్ పార్కు కూడా ఉంది.

## ఎంట్రీ ఫీజు
సందర్శకుల కోసం పెద్దలకు 30 రూపాయలు, పిల్లలకు పది రూపాయలు పార్క్‌ ఎంట్రీ ఫీజుగా నిర్ణయించబడింది.

## ఇవి కూడా చూడండి

* జీవ వైవిద్య ఉద్యానవనం, హైదరాబాదు
* ఇందిరా పార్కు
* జలగం వెంగళరావు ఉద్యానవనం

## మూలాలు

## బయటి లింకులు

*Hyderabad Botanical Gardens

వర్గం:హైదరాబాదు
వర్గం:ఉద్యానవనాలు
వర్గం:హైదరాబాదు పర్యాటక ప్రదేశాలు
వర్గం:హైదరాబాదు పార్కులు
శ్రీ వెంకటేశ్వర దేవస్థానం (పిట్స్‌బర్గ్)

తిరుమల వెంకటేశ్వర స్వామి ఆలయాన్ని పోలిన ఆలయం ఒకటి అమెరికా దేశంలోని పెన్సిల్ వేనియా రాష్ట్రంలో ఉన్న పిట్స్ బర్గ్ నగరంలో ఉంది. అమెరికాలోని తొలి దేవాలయంగా ప్రసిద్ధి పొందిన పిట్స్ బర్గ్ శ్రీ వెంకటేశ్వర దేవస్థానానికి 1976 నవంబరు 17 న ప్రతిష్ఠాపన జరిపారు. పిట్స్‌బర్గ్ మెట్రోపాలిటన్ ఏరియాలోని హిందూ భక్తులకు ఆధ్యాత్మిక కేంద్రంగా నిలుస్తోంది. దక్షిణ భారతదేశంలోని పుణ్యక్షేత్రాల నమూనాగా ఈ దేవాలయం రూపొందించబడింది. 2014 నాటికి ఈ ప్రాంతంలో దాదాపు 10,000 మంది హిందువులకు సేవలందించింది. ఈ దేవాలయానికి ప్రపంచవ్యాప్తంగా 50,000 మంది సభ్యులు ఉన్నారు.

## నిర్మాణం
1973లో పిట్స్‌బర్గ్‌లోని హిందూ టెంపుల్ సొసైటీ స్థాపించబడింది. 1974లో న్యూయార్క్‌లోని నేషనల్ హిందూ టెంపుల్ సొసైటీ నుండి 400,000 డాలర్ల నిధులను పొందింది. 1976, జూన్ 30న గ్రౌండ్‌బ్రేకింగ్ వేడుక జరిగింది. మరుసటి రోజు ప్రారంభించబడింది. తిరుపతిలోని శ్రీవేంకటేశ్వర దేవాలయాన్ని తలపించేలా ఈ దేవాలయాన్ని తీర్చిదిద్దారు. 2011లో, ఈ దేవాలయం 15,000 డాలర్ల విలువైన క్రెడిట్ కార్డ్‌లు, ఆభరణాలను దొంగిలించబడ్డాయి.

ఈ దేవాలయాన్ని ఆంధ్రప్రదేశ్ ప్రభుత్వ దేవదాయ శాఖ సహకారంతో రూపకల్పన చేయించారు. ఆలయ గోపురానికి ఇరువైపులా రెండు చేతుల వంటి నిర్మాణాలతో దీన్ని నిర్మించారు.

దేవాలయం కింది అంతస్తులో ఫలహారశాల ఉంది.

## పిట్స్ బర్గ్
250 సంవత్సరాల చరిత్ర ఉన్న ఈ నగరం ఒకప్పుడు ఒక చిన్న రేవు పట్టణం. అప్పట్లో పోర్ట్ బిట్ అని పిలవబడిన ఆ రేవుపై ఆధారపడి జీవించే వారి జనాభా భారీగా పెరిగిపోయి క్రమంగా పెద్ద జనావాసంగా మారింది. తరువాతి కాలంలో అక్కడే పిట్స్ బర్గ్ గా రూపాంతరం చెందింది. బ్రిటన్ ప్రధానమంత్రి అయిన విలియం పిట్ పేరు మీద పిట్స్బర్గ్ కి నామకరణం చేశారు. ఉక్కు పరిశ్రమకి ప్రధాన కేంద్రంగా ఉంటూ సిటీ ఆఫ్ బ్రిడ్జ్స్ అని, సిటీ ఆఫ్ స్టీల్ అని పేరు గాంచింది. 

## మూలాలు


## బయటి లింకులు
*Sri Venkateswara Temple, Pittsburgh

వర్గం:హిందూ దేవాలయాలు, అమెరికా
వర్గం:పెన్సిల్వేనియా
ఆకాశమల్లి

**ఆకాశమల్లి** (లాటిన్ *Millingtonia hortensis*) పుష్పించే మొక్కలలో ద్విదళబీజాలకు చెందిన పూల మొక్క.

## వర్ణన
ఇవి పొడుగాటి వృక్షాలు. వీటి ఆకులు ముదురాకు పచ్చ రంగులో ఉంటాయి. అక్టోబరు, నవంబరు, డిసెంబరు నెలలలో ఈ చెట్టు పూలను పూస్తుంది. గుత్తులు,గుత్తులుగా పొడుగు కాడలున్న తెల్లని పూలు పూస్తాయి ఈ పూలు మంచి సువాసన కలిగి ఉంటాయి. ఈ పూలు చాలా అందంగా ఉంటాయి. ఆకాశమల్లి పూలను కొండమల్లెలు, కాగడామల్లి, పొన్నాయిపూలు, సన్నాయిపూలు, మొల్లపూలు, కాడమల్లి అని కూడా పిలుస్తారు. ఈ పూలను నోట్లో పెట్టుకొని పీలిస్తే తేనె వస్తుంది. వీటిని చిన్న పిల్లలు ఏరుకొని జడలు అల్లుకునేవారు.

## గ్యాలరీ

File:Millingtonia hortensis (Akash Neem) in Hyderabad, AP W IMG 1483.jpg|in Hyderabad, India. 
File:Millingtonia hortensis (Akash Neem) pod in Hyderabad W IMG 7057.jpg|in Hyderabad, India. 
File:Millingtonia hortensis in Hyderabad W2 IMG 7056.jpg|in Hyderabad, India. 
File:Millingtonia hortensis (Akash Neem) in Hyderabad, AP W IMG 1482.jpg|in Hyderabad, India. 
File:Millingtonia hortensis in Hyderabad, AP W IMG 1481.jpg|in Hyderabad, India. 
File:Millingtonia hortensis (Akash Neem) pod in Hyderabad W IMG 7056.jpg|in Hyderabad, India.


## మూలాలు

## ఇతర లింకులు
*trishnaventa blogspot

వర్గం:పుష్పాలు
వర్గం:బిగ్నోనియేసి
వర్గం:వృక్ష శాస్త్రము
అప్పగింతల పాటలు

thumb|ప్రతీకాత్మక చిత్రం
అప్పగింతల పాటలు  స్త్రీల పాటల్లో ప్రముఖమైనవి. పూర్వం స్త్రీలు తమ కుమార్తెలను తొలిసారిగా అత్తవారింటికి పంపేటప్పుడు నీతి, మంచి బుద్ధులు పాటల రూపంలో చెప్పేవారు. అప్పగింతలపాటల్లో స్త్రీ తన అత్తవారింట ఎలా మెలగాలి, మంచి పేరు ఎలా తెచ్చుకోవాలి, కాపురాన్ని ఎలా చక్కదిద్దుకోవాలి వంటి విశేషాలు ఉంటాయి. వివాహం జరిగిన తర్వాత పెళ్ళికూతురిని అత్తవారింటికి పంపేటప్పుడు ఆమె తరపు స్త్రీలు ఈ క్రింది పాటలు పాడేవారు. 

**పాట - 1**

"అత్తగారింటికి అంపించవలె నిన్ను ,
అతిబుద్ధి గలిగుండు అంబరో నీవు

నీతి వాక్యములను నిర్మించి చెప్పెద,
ఖ్యాతితో నుండుము నాతిరో నీవు

బిడ్డరో వినవమ్మ బిరుసు మాటలు నీవు 
అరయబల్కకు తల్లి అత్తవారింటిలో

ఓర్పు సిగ్గులు గల్గి ఒరుల ఇంటికిబోక,
ఒప్పిదంబుగ నుండు ఓ బిడ్డ నీవు

తల్లిమారు అత్త తగ జూడవే బిడ్డ,
జగడమాడకు తల్లి జవ్వనుల తోడ

తల్లిమారు మామ తనవలె వదినెలు,
కనవలె ఈ రీతి కపటంబు లేక

మగువ కొడుకుల మారు మరదులను భావించి,
కరుణగలిగుండవే కమలాక్షి నీవు

ఎవ్వరికీ ఎదురుగా బదులు మాట్లాడక,
బెదరి ఉండుము తల్లి భేదంబు లేక

తత్తరంబది విడిచి అత్తగారీ మాట,
చిత్తమున జేర్చుకో చిత్తారు బొమ్మ

తలకొంగు మరువకు తలెత్తి చూడకు,
పడతులతో వాదు వలదు మాయమ్మ

పెద్దలు పిన్నలు వచ్చు మార్గము దెలిసి ,
గద్దె పై గూర్చున్న గ్రక్కున దిగవే

హరిపగిది నీ మొగుడు అరయ దేవుడంతడు,
ధరణి యిద్దరు నీకు దైవసములమ్మ"

**పాట - 2:**

"సెలవిచ్చి మాయమ్మ సెలవిచ్చినాము, 
చెలగి మీ అత్తంట్ల బుద్ధిగలిగుండు

ఎవ్వరేమాడిన ఎదురాడకమ్మా,
వీధిలో నిలుచుండి కురులిప్పకమ్మా

పలుమారు పలుదెరచి నవ్వబోకమ్మా,
పరమాత్మతో గూడి వెలుగు మాయమ్మా

వార్ని గాదని పూలు ముడువబోకమ్మా,
పెద్దల గుర్తెరిగి నడువు మాయమ్మా

ఆకలి ఉంటేను అడుగబోకమ్మా,
అత్తగారితో పోరు చేయబోకమ్మా

నాతోటి జేసినా మంకుపోరెల్ల, 
ఎరుగని అత్తింట్లో చేయబోకమ్మా"

**పాట 3:**

"అత్తా యింటికి బోయివత్తు మాయమ్మా,
చిత్తమందున భీతి చెందాకు మాయమ్మా

పోయిరా మాయమ్మ భీతితో నుండే, 
మా యందరికి మంచి మాట తేవమ్మా

అత్తమామల మాటకడుగుదాటకుమా,
చిత్తాము మెప్పించి చెలగుమోతల్లీ

బావలూ మరదలూ బంధు జనంబు,
నీవారి యెడ మాట యేమిరా నీకు

పతిని దైవముగా భక్తితో నమ్మి,
మతిమంతురాలవై మసులు మాయమ్మా"

**పాట 4:**

"పుట్టింటి సీతమ్మ అత్తంటికెళుతుంటె,
బుద్ధులేమని చెప్పు భూదేవి తల్లి

పొద్దోయి పొరుగిళ్ళ కెళ్ళబోకమ్మ,
సందలడి చాకింటి కెళ్ళబోకమ్మ

వీధిలో తల కురులు విప్పబోకమ్మ,
పదుగురిలో పన్నెత్తి నవ్వబోకమ్మ

మందిలో కన్నెత్తి చూడబోకమ్మ,
మరిది లక్ష్మన్నకు మడతలందియ్యి

మామ దశరధులకు మన్ననలు చెయ్యి,
అత్త కౌశల్య పనులందముగ చెయ్యి"

**పాట 5:**

పోయిరావే తల్లి పోయిరావమ్మా,
పోయి అత్తింటిలో బుద్ధి కలిగుండవమ్మా

అత్త మామల తోడ హర్షంబు కలిగి,
అణకువతో నీవు సంచరించమ్మా

పతియే దైవము సుమ్మీ పడతులకెల్లా,
పతి మాటలనెపుడు జవదాటకు మమ్మా

అంతరంగమునందు పతియన్న మాటలు,
ఎంతైన హితుడు ఎరిగింపకమ్మా

అత్త యింటికి పొయి వత్తువా మాయమ్మా,
చిత్తమందున భీతి చెందకు మాయమ్మా

అమ్మరో నిను పంపి ఎట్లుందు మామ్మా,
కన్నీరు తుడుచుకో కనకంబు బొమ్మా

## నేటి స్థితి

ప్రపంచీకరణ, పాశ్చాత్య పోకడలు, స్త్రీ విద్య - వారి ఉద్యోగాలు, ఆర్థిక స్వేచ్ఛ వలన అప్పగింతల పాటలు పాడే సంప్రదాయం పూర్తిగా అంతరించిపోయింది. అత్తవారింటికి పంపేముందు కుమార్తెలకు మంచి బుద్ధులు చెప్పే తల్లులే లేరు. ఫలితంగా అత్తాకోడళ్ళు మధ్య ఎన్నో గొడవలు చోటుచేసుకుంటున్నాయి, ఉమ్మడి కుటుంబాలు విచ్చినమైపోతున్నాయి.

## మూలాలు

వర్గం:తెలుగు పాటలు
తెల్ల తుమ్మ

**తెల్ల తుమ్మ** ఫాబేసి లేదా Mimosaceae కుటుంబానికి చెందిన మధ్య పరిమాణపు చెట్టు. దీని వృక్ష శాస్త్రీయ నామం Acacia leucophloea.
తెల్ల తుమ్మ చాలా ఎక్కువ ముండ్లు కలిగిన చెట్టు. ఇది 35 మీటర్ల వరకు ఎత్తు పెరుగుతుంది. దీని మాను (ఛాతి ఎత్తు వద్ద) 100 సెంటీమీటర్ల అడ్డుకొలత వరకు పెరుగుతుంది.
ధృడమైన దీని మాను నుంచి చీలికలుగా అనేక వెడల్పైన శాఖలను కలిగి ఉంటుంది. కొంత దూరం నుంచి ఈ చెట్టును చూసినప్పుడు తెరచిన గొడుగు ఆకారాన్ని పోలి పైన కిరీటం మాదిరి ఆకారంలో ఉంటుంది.
లేత, వయసుకు వచ్చిన తెల్లతుమ్మ చెట్టు యొక్క బెరడు తెలుపు రంగు నుంచి పాలిపోయిన పసుపు రంగును కలిగి నున్నగా ఉంటుంది. 
ముదురిపోయిన తెల్లతుమ్మ చెట్టు యొక్క బెరడు నలుపు రంగులోకి మారుతూ గరుకుగా ఉంటుంది. 
ఈ చెట్టు యొక్క ఆకులు ఒక దాని పక్కన ఒకటిగా జంటలుగా ఉంటాయి. రెమ్మకు 4 నుంచి 13 ఆకుల జతలు ఉంటాయి. ప్రతి రెమ్మకొమ్మకు 5 నుంచి 30 రెమ్మ జంటలు ఉంటాయి.

## ఇవి కూడా చూడండి

* తుమ్మ
* నల్ల తుమ్మ

## బయటి లింకులు
*White Bark Acacia
* FOREST FLORA OF ANDHRA PRADESH

వర్గం:ఫాబేసి కుటుంబ మొక్కలు
నెవిరపిన్

నెవిరపైన్ ( 11-cyclopropyl-4-methyl-5,11-dihydro-6H- dipyrido[3,2-b:2′,3′-e][1,4]diazepin-6-one, NVP, brand name Viramune®) అనేది HIV-1 చికిత్సలో ఉపయోగించె non-nucleoside reverse transcriptase inhibitor (NNRTI) అనె తరగతికి చెందిన ఒకానొక ఔషదము.దీనికు NVP పొడిపేరు. ఇది FDA (Food and Drug Administration of USA ) వారిచే HIV, 21-Jun-1996 రోజున అమోదించబడింది.ఇది Boehringer Ingelheim Pharmaceuticals, Inc అనె సంస్థచే కనుగొనబడింది.

## మోతాదు ( Dosage )

Nevirapine టాబ్లెట్లను మొదటి పదిహెను రోజులు రోజుకు ఉదయం కాని సాయంత్రం 200&nbsp;mg ఒక్కసారే తీసుకోవాల్సి వుంటుంది.ఆ తర్వాత ఎలాంటి దుష్ప్రబావాలు లేకపోతె ఉదయం, సాయంత్రం 200Mg రెండుసార్లు తీసుకొవాలి. ఈ మందును పిల్లలు కూడా వారి బరువును బట్టి తీసుకొనవచ్చును. పరికడుపున కాని తిన్న తర్వాతగాని వెసుకొవచ్చు. ఈమందును ఒక్కదానినే వెసుకొకూడదు దీనితో NRTI కి చెందిన కనీసం రెండు మందులతొ కలిపి వేసుకుంటెనే వైరస్ రెజిస్టెన్స్ ను నివారించవచ్చు.ఒక వేళ మీరు మీ డొసేజ్ ను మరిచిపొతె గుర్తుకు వచ్చిన వెంబడె వేసుకొనండి కాని రెండవ డొసు వెసుకొనే సమయం దాదాపు దగ్గరకు మొదటిడొసును వదిలివేయండం మంచిది.
.మహిళలు వారి CD4 >250, అలాగే మగవాళ్ళు వారి CD4>400 గా ఉన్నప్పుడు ఈ మందును వేసుకొక పోవటం ఉత్తమం.

## దుష్ప్రబావాలు (Side Effects )
ఈ దుష్ప్రబావాలు  (Side Effects ) అనెవి మందుల వల్ల వచ్చేవి, ఇవి అందరికి ఒకేలా ఉండవు. కొందరికి కొన్ని రావచ్చు అసలు రాకపోవచ్చు. కొన్ని దుష్ప్రబావాలు ప్రాణాంతకమైనవి వీటిని సరైన సమయంలో గుర్తించి రాకుండా వెరెమార్గాలను అన్వేషించవచ్చు.

#కాలేయ సమస్యలు: ఈ మందు వెసుకొనె వారిలో ప్రాణాంతకమైన కాలెయ సమస్యలు మొదటి ఆరు వారల్లో రావచ్చు. మహిళల్లో ముఖ్యంగా ఇది ఎక్కువ. మీ డాక్టరు ఎప్పటికప్పుడు మీ లివర్ ఎంజైములను (LFT's) టెస్ట్ చెస్తు మీ లివరు యొక్క పనితనాన్ని పరీక్షించవచ్చు. అలసట అకలి లేకపొవటం. కళ్ళు, చర్మం పసుపు రంగులోనికి మారటం, తెల్లటి విరేచనాలు అయితే వెంబడె డాక్టరును సంప్రందించండి.
# చర్మం పైన దుద్దుర్లు సాధారణంగా ఈ మందు వాడె వారిలో కనిపిస్తుంది. కొన్ని సార్లు ఇది ప్రమాదకరంగా మారుతుంది, మరణం కూడా సంబవిచ్చవచ్చు. ఈ దుద్దుర్లు జ్యరం, నోతిపూత, కండరాలనొప్పితొ పాటు రావచ్చును. మొహం పైన వాపు కూడా రావచ్చును.
# ఈ మందును పై దుష్ప్రబావాల వల్ల ఒకసారి అపివేసి వుంటె తిరిగి రెండవసారి ప్రారంబించటం కుదరదు.

## ఈ మందును ఎవరు వేసుకోకుడదంటె?
ఈ మందును వెసుకునేముందు మీడాక్టరుకు చెప్పాల్సిన విషయాలు. మీకు ఎదైన లివర్ సమస్యలు ఇంతకు ముందు వచ్చివుంటె, ఈ మందును తీసుకొకపొవచ్చు లేదా ప్రత్యేక పర్యవేక్షణలో తీసుకొనవలసి ఉంటుంది. ఈ మందును దుష్ప్రబావాల వల్ల ఒకసారి అపివేసి వుంటె తిరిగి వెసుకోకూడదు.

## గర్భవతి మహిళలు వేసుకొవచ్చా?
ఇది FDA వారిచే ప్రెగ్నెన్సి తరగతి B గా వర్గీకరించబడ్డది. అంటె దినిని జంతువల పై ప్రయొగించినపుడు పరీక్షలలో తెలినది ఏమిటంటె గర్బం లోని పిండానికి హాని చేకురుస్తుంది . కాని మనుషుల పైన సరియైన, కచ్చితమైన సమాచారం లేదు. గర్బిణి మహిళలు ఈ మందును వెసుకునెముందు డాక్టరుతొ చర్చించడం ఉత్తమం అలాగే బాలింత మహిళ పాలలో ఈ మందు వుంటుంది కాబట్టి HIV Positive గర్భవతి మహిళ తమ పిల్లలకు పాలు ఇవ్వకపొవడం మంచిది.

## మూలాలు

వర్గం:మందులు
చక్కెర సీతాఫలం

**చక్కెర సీతాఫలం** ను మంచి సీతాఫలం, చక్కెర ఆపిల్, సీతాఫలం అని కూడా అంటారు. దీని వృక్ష శాస్త్రీయనామం Annona squamosa. దీనిని ఇంగ్లీషులో Sugar-apple అంటారు. అనోనా ప్రజాతికి చెందిన ఇది అనోనేసి కుటుంబానికి చెందినది.
చక్కెర సీతాఫలం చెట్టు అనేక చిన్న చిన్న కొమ్మలతో ఉన్న చిన్న వృక్షం. ఇది 3 మీటర్ల (9.8 అడుగులు) నుంచి 8 మీటర్ల (26 అడుగులు) ఎత్తు పెరుగుతుంది. ఇది అన్ని కాలాలలో పచ్చగా పెరుగుతూ అనేక సంవత్సరముల పాటు తీయని ఫలాలను అందిస్తుంది. ఈ చెట్టుకు కాసే ఫలాలను సీతాఫలాలు అంటారు. సీతాఫలాలకు చెందిన రకాలు చాలా ఉన్నప్పటికి చక్కెర సీతాఫలం చెట్టుకు కాసిన కాయలు చాలా రుచిగా ఉంటాయి. అందువలన ఈ చెట్టుకు కాసిన కాయలను చిన్నలు పెద్దలు చాలా ఇష్టంగా తింటారు. వీటి కాయలలోని గింజలు సపోటా గింజల వలె నల్లగా అదే పరిమాణం కలిగి ఉంటాయి. వీటి కాయలను తినేటప్పుడు పండు యొక్క పై చర్మాని వలచి లేదా పండును రెండుగా చీల్చి దాని లోపల విత్తనానికి అతుకొని ఉన్న తెల్లని గుజ్జును తింటారు. విత్తనంపై ఉన్న తెల్లని కండ చాలా రుచిగా తీయగా ఉంటుంది. ఆపిల్ కాయ సైజులో ఉండే వీటి కాయలు ఆకుపచ్చ రంగును కలిగి వీటి గింజ పరిమాణంలో అనేక గింజలు అతికించినట్టు గతుకులు గతుకులుగా ఉంటుంది. ఈ చెట్టు రెండు సంవత్సరల వయసు నుంచే పూత పూసినప్పటికి ఇవి పూత నిలుపుకొని కాయలు కాయడానికి మరికొన్ని సంవత్సరాలు పడుతుంది. 

## గ్యాలరీ

Image:Pineapple shijia.jpg|Sugar apple (right), with Taiwanese "pineapple *shijia*" (atemoya) (left)
Image:Sugar Apple (Annona squamosa) interior.jpg|The sugar apple readily breaks open when ripe.
Image:Sugar Apple deconstructed.jpg|A deconstruction of a sugar apple, showing a lobe of fruit and pulpy segments with seeds.
Image:Sugar Apple pulp.jpg|A sugar apple ready to eat 
Image:Sugar apple flesh.jpg|Flesh of sugar apple
Image:Sugar-apples 5, Taitung County, Dec 06.JPG|Sugar apples in Taitung, Taiwan
Image:Ata Sugar-apple Pinha Fruta do conde.JPG|A sugar apple in Goiânia, Brazil


## ఇవి కూడా చూడండి
సీతాఫలం,
రామాఫలం,
లక్ష్మణఫలం, 
హనుమఫలం,
కృష్ణ ఫలం,

వర్గం:పండ్ల చెట్లు
వర్గం:పండ్లు
వర్గం:అనోనేసి
పోకచెట్టు

పోక చెట్టును వక్కల చెట్టు, ఘోంట, ఖపురము, క్రముకము, పూగము అని కూడా అంటారు. దీని వృక్ష శాస్త్రీయనామం Areca catechu. ఇంగ్లీషులో Betel Palm, Areca palm, Areca-nut palm అంటారు. ఇది Arecaceae (Palm family) కుటుంబానికి చెందినది. ఇది మట్టలు ఉండే చెట్టు. ఇది ప్రసిద్ధి చెందిన పోకచెక్కలు లేక వక్కలను ఉత్పత్తి చేస్తుంది. ఈ వక్కలు తాంబూలం లేక కిళ్లీ లేక పాన్ లలో ఉపయోగించే ఒక ముఖ్యమైన పదార్థం. ఇది ఒక మధ్య పరిమాణపు చెట్టు. ఇది 20 మీటర్ల ఎత్తు పెరుగుతుంది. దీని అడ్డుకొలత ఛాతి ఎత్తు వద్ద 20 నుంచి 30 సెంటీమీటర్ల వరకు పెరుగుతుంది. రెమ్మల వలె పొడవైన వీటి ఆకులను మట్టలు అంటారు. 1.5 నుంచి 2 మీటర్ల పొడవున్న ఈ మట్టలకు ఇరుకు ఇరుకుగా అనేక రెమ్మ ఆకులు ఉంటాయి. వక్కల కోసం ఈ చెట్లను అనేక చోట్ల వాణిజ్య పంటగా పెంచుతున్నారు. వీటి విత్తనాలు క్షారకాలను (alkaloids) వక్కల నూనె (arecoline), వక్కల ఔషధం (arecaine) ల వలె కలిగి ఉంటాయి. ఇవి నమిలినప్పుడు మైకం వస్తుంది. ఇది అలవాటుగా నమిలేవారికి ఇది ఒక వ్యసనంగా మారుతుంది. ఈ చెట్టుకు కాసే పుష్పగుచ్ఛములో (ఏకలింగం) మగ, ఆడ పుష్పాలు రెండూనూ ఇదే పుష్పగుచ్ఛంలో పుట్టి ఉంటాయి. ఈ చెట్టు యొక్క పుష్పగుచ్ఛాలు ఆకులకు క్రిందుగా పూతకొమ్మకు ఎక్కువ శాఖలుగా గుంపుగా ఉంటాయి. ప్రతి శాఖ అగ్రమున కొన్ని ఆడ పుష్పాలు అడుగుభాగమున అనేక మగ పుష్పాలు పుట్టి శాఖ మొనల నుంచి వెలుపలకు వ్యాపించి ఉంటాయి. ఈ పుష్పములలోని రెండు లింగాలు ఆరు సన్నని రేకులను కలిగి కాడ లేకుండా ఉంటాయి. మీగడ తెలుపు రంగులో ఉండే ఈ పుష్పాలు పరిమళాలను వెదజల్లుతుంటాయి. మగ పుష్పాలు సూక్ష్మంగా రాలిపోయేటట్లుగా ఆరు కేశరాలు బాణం తల ఆకారం గల పరాగకోశాలను మౌలిక అండకోశంను కలిగి ఉంటాయి. ఆడ పుష్పాలు (1.2 నుంచి 2 సెంటీమీటర్ల పొడవు) తో ఆరు చిన్న నిస్సారమైన కేశరాలను, శిఖరాగ్రం వద్ద మూడు మొనలపై త్రిభుజాకార కీలాగ్రంతో మూడు గదుల అండాశయాన్ని కలిగి ఉంటాయి. ఈ చెట్టు యొక్క ఫలాలు అండాకారంలో ఉండి పీచును కలిగి ఉంటాయి. పరిపక్వానికి వచ్చిన ఈ పండు పసుపు రంగు నుంచి ఆరంజి లేక ఎరుపు రంగును కలిగి ఉంటాయి. ఈ పండు లోపలే వక్క ఇమిడి ఉంటుంది.
## గ్యాలరీ

Image:Areca catechu - Köhler–s Medizinal-Pflanzen-014.jpg|thumb|19th century drawing of *Areca catechu*
Image:Areca_catechu_Forest.JPG|An *Areca catechu* plantation in Taiwan
Image:Palm I IMG 2108.jpg| Areca palm at Kolkata, West Bengal, India
Image:Palm I IMG 2081.jpg|Areca palm at Kolkata, West Bengal, India
Image:Palm Fruit I IMG 2100.jpg|Areca palm fruit at Kolkata, India
Image:Betel_nuts3.jpg|Areca nuts from India
Image:Areca catechu Blanco2.350.png|*Flora de Filipinas*
Image:Areca farm.jpg|*Areca catechu* farm
File:BuahPinangMuda.jpg|Young "betel" nuts in Malaysia

## ఇవి కూడా చూడండి
వక్క
## మూలాలు

## బయటి లింకులు
*పోకచెట్టు ఆకుతో ప్లేటు, గ్లాసులు, కప్పులు
*Betel Palm

వర్గం:వృక్ష శాస్త్రము
మట్ట

thumb|తాటి మట్టలు 

పామే కుటుంబం ఏకదళబీజాలకు చెందినది. వర్గీకరణ శాస్త్రవేత్త లిన్నేయస్ వీనిని "వృక్షసామ్రాజ్యపు రాకుమారులు" (Princes of Plant Kingdom) అని వర్ణించారు. ఈ చెట్లు దృఢంగా ఎత్తుగా కొమ్మలు లేకుండా పెరుగుతాయి. వీటి ఆకులు రెమ్మల వలె ఉన్నప్పటికి వీటి ప్రధాన్యతను బట్టి, ఆకారాన్ని బట్టి, పరిమాణాన్ని బట్టి ఈ ఆకులను మట్టలు అంటారు. ఈ చెట్ల మట్టలు చెట్టు పెరుగుతూ ఉన్నంతకాలం కొత్త మట్టలు పుడుతూ ఉంటే పాత మట్టలు రాలి పోతుంటాయి. రెమ్మలతో పోలిస్తే మట్టలు రెమ్మల కంటే అనేక రెట్లు బరువుగాను, పెద్దవిగాను ఉంటాయి. చెట్టు నుంచి రెమ్మలు రాలిపోవు. కాని చెట్టు నుంచి మట్టలు రాలి పోతాయి. ఉదాహరణకు తాటి చెట్టు ఆకులను తాటిమట్ట అంటారు. అలాగే కొబ్బరి చెట్టుకు కాసే మట్టలను కొబ్బరి మట్ట అంటారు. 

## ఇవి కూడా చూడండి
రెమ్మ

## సామెతలు
వాడిది నోరా తాటి మట్టా

## ఇవి కూడా చూడండి

## బయటి లింకులు
*Palm Tree Seeds

వర్గం:వృక్ష శాస్త్రము
ఎఫావిరెంజ్

right|thumbnail

Efavirenz, **ఎఫావిరెంజ్** ( 4- (2-cyclopropylethynyl) -4- (trifluoromethyl) -2,4-dihydro-1H-3,1-benzoxazin-2-one, EFV, brand name Sustiva®) అనేది HIV-1 చికిత్సలో ఉపయోగించే non-nucleoside reverse transcriptase inhibitor (NNRTI) అనే తరగతికి చెందిన ఒకానొక ఔషదము.దీనికు EFV పొడిపేరు. ఇది FDA (Food and Drug Administration of USA ) వారిచే HIV, 17-Sep-98  రోజున అమోదించబడింది.
## మోతాదు ( Dosage )

Efavirenz టాబ్లెట్లను తినకముందు రాత్రి సమయంలో వేసుకొవాలి ఈ మందును పిల్లలు కూడా వారి బరువును బట్టి తీసుకొనవచ్చును. ఈమందును ఒక్కదానినే వెసుకొకూడదు దీనితో NRTI కి చెందిన కనీసం రెండు మందులతొ కలిపి వేసుకుంటెనే వైరస్ రెజిస్టెన్స్ ను నివారించవచ్చు.ఒక వేళ మీరు మీ డొసేజ్ ను మరిచిపొతే గుర్తుకు వచ్చిన వెంబడే వేసుకొనండి కాని రెండవ డొసు వెసుకొనే సమయం దాదాపు దగ్గరకు మొదటిడొసును వదిలివేయండం మంచిది.
ప్రతి రోజు డొస్ 600&nbsp;mg రోజుకు ఒక సారి వేసుకోవాలి.

## దుష్ప్రబావాలు (Side Effects )
ఈ దుష్ప్రబావాలు  (Side Effects ) అనెవి మందుల వల్ల వచ్చేవి, ఇవి అందరికి ఒకేలా ఉండవు. కొందరికి కొన్ని రావచ్చు అసలు రాకపోవచ్చు. కొన్ని దుష్ప్రబావాలు ప్రాణాంతకమైనవి వీటిని సరైన సమయంలో గుర్తించి రాకుండా వెరెమార్గాలను అన్వేషించవచ్చు.

#**మానసిక సమస్యలు:** పని మీద ఎకాగ్రత పెట్టకపోవటం, నిద్ర రాక పోవటం, అత్మహత్య చేసుకొవాలి అన్న అలోచన రావటం, చిత్ర విచిత్ర మైనటువంటి కలలు, మగత, ఈ మందును పడుకునేముందు వేసుకొంటె కొన్ని దుష్ప్రభావాలను నివారించవచ్చు. మీకు నిరాశవాహ స్థితి, విపరీత అలోచనలు, కోపం లాంటివి వస్తే మీ డాక్టరుకు చెప్పండి. ఈ మందు మొదలుపెట్టిన కొన్ని వారాల్లో ఇవన్ని రావచ్చును ఆ తర్వాత క్రమంగా మాయమవుతాయి
#**కాలేయ సమస్యలు:** ఈ మందు వెసుకొనే వారిలో ప్రాణాంతకమైన కాలెయ సమస్యలు మొదటి ఆరు వారల్లో రావచ్చు. మహిళల్లో ముఖ్యంగా ఇది ఎక్కువ. మీ డాక్టరు ఎప్పటికప్పుడు మీ లివర్ ఎంజైములను (LFT's) టెస్ట్ చెస్తు మీ లివరు యొక్క పనితనాన్ని పరీక్షించవచ్చు. అలసట అకలి లేకపొవటం. కళ్ళు, చర్మం పసుపు రంగులోనికి మారటం, తెల్లటి విరేచనాలు అయితే వెంబడే డాక్టరును సంప్రందించండి.
#' చర్మం పైన దుద్దుర్లు సాధారణంగా ఈ మందు వాడే వారిలో కనిపిస్తుంది. కొన్ని సార్లు ఇది ప్రమాదకరంగా మారుతుంది, మరణం కూడా సంబవిచ్చవచ్చు. ఈ దుద్దుర్లు జ్యరం, నోతిపూత, కండరాలనొప్పితొ పాటు రావచ్చును. మొహం పైన వాపు కూడా రావచ్చును.

## ఈ మందును ఎవరు వేసుకోకుడదంటె?
ఈ మందును వెసుకునేముందు మీడాక్టరుకు చెప్పాల్సిన విషయాలు. మీకు ఎదైన లివర్ సమస్యలు ఇంతకు ముందు వచ్చివుంటె, ఈ మందును తీసుకొకపొవచ్చు లేదా ప్రత్యేక పర్యవేక్షణలో తీసుకొనవలసి ఉంటుంది. ఈ మందును దుష్ప్రబావాల వల్ల ఒకసారి అపివేసి వుంటే తిరిగి వెసుకోకూడదు.

## గర్భవతి మహిళలు వేసుకొవచ్చా?
ఇది FDA వారిచే ప్రెగ్నెన్సి తరగతి D గా వర్గీకరించబడ్డది. ముందు దీనికి ప్రెగ్నెన్సి తరగతి C గా ఉండేది. ప్రయోగ పరీక్షలలో తెలినది ఏమిటంటే గర్బం లోని పిండానికి తీవ్రమైన హాని చేకురుస్తుంది.గర్భవతి మహిళ ఈ మందును తీసుకొక పొవటం ఉత్తమం కనీసం గర్బం దాల్చిన మొదటి మూడు నెలలు దీనిని వెసుకోకుడదు. అలాగే బాలింత మహిళ పాలలో ఈ మందు ప్రాబవం పిల్లలపై వుంటుంది. అయితే HIV Positive గర్భవతి మహిళ తమ పిల్లలకు పాలు ఇవ్వకపొవడం మంచిది.

## మూలాలు

వర్గం:మందులు
వెన్న నాగార్జున

right|thumb|వెన్న నాగార్జున
తెలుగు వికీపీడియాకు శ్రీకారం చుట్టింది **వెన్న నాగార్జున**. బోస్టన్ నగరంలో సమాచార సాంకేతిక నిపుణుడిగా పనిచేస్తున్నపుడు రూపొందించిన **పద్మ** అనే లిప్యాంతరీకరణ పరికరం (ఇది ఇంగ్లీషు కీబోర్డ్ తో తెలుగు వ్రాసే తెలుగు భాషా అనువాద పరికరం) నెట్ లో తెలుగు సమాచార అభివృద్ధికి ఒక మైలురాయి. క్రమంగా తెలుగు భాషాభిమానులను ఇది విశేషంగా ఆకర్షించింది. **పద్మ** అనే లిప్యాంతరీకరణ పరికరం సృష్టితో వెలుగులోకి వచ్చిన నాగార్జునకి వికీ నిర్వాహకులలో ఒకరైన విలియంసన్ పంపిన విద్యుల్లేఖ (టపా) తెలుగు వీకీపీడియా ఆవిర్భావానికి నాంది పలికింది. ఆసక్తి ఉండి నిర్వహిస్తామని నమ్మకం ఉంటే తెలుగు వికీపీడియాను రూపొందించి ఇస్తామని దాని సారాంశం. దానిని సవాలుగా తీసుకొని నాగార్జున అనుకూలంగా స్పందించి అంగీకారాన్ని తెలిపాడు. ఈ విధంగా **తెవికీ** 2003 డిసెంబర్ 10న ఆవిర్భవించింది. తెలుగు వికీపీడియాలోని మొదటి చిహ్నాన్ని (లోగోని) రూపొందించిన ఘనత ఆయనదే. ప్రధానంగా సాంకేతికాంశాలపై 170 మార్పులు చేసిన అతని చివరిమార్పు 2006 జూలై 21 న జరిగింది.

## విద్యాభ్యాసం
రీజినల్ ఇంజనీరింగ్ కాలేజీ, వరంగల్ లో 1996 లో కంప్యూటర్ సైన్స్, ఇంజనీరింగ్ లో పట్టభద్రుడయ్యాడు.2009 లో మసాచ్‌సెట్స్ సాంకేతిక సంస్థ స్లోన్ నిర్వహణ పాఠశాలలో మాస్టర్స్ పట్టా పుచ్చుకున్నాడు.

## వృత్తి
వివిధ వుద్యోగాలు నిర్వహించాడు. బోస్టన్ లో సాఫ్టవేర్ కంపెనీ బిట్సైట్ టెక్నాలజీస్ 2010 నుండి వ్యవస్థాపకుడు, ముఖ్య ఉత్పత్తి అధికారిగా  పనిచేస్తున్నాడు.
## వనరులు

వర్గం:వికీపీడియా
వర్గం:సాంకేతిక నిపుణులు
రిటనోవిర్

Ritonavir, **రిటనోవిర్** (1,3-thiazol-5-ylmethyl N-[ (2S,3S,5S) -3-hydroxy-5-[ (2S) -3-methyl-2-{[methyl ({[2- (propan-2-yl) -1,3-thiazol-4-yl]methyl}) carbamoyl]amino}butanamido]-1,6-diphenylhexan-2-yl]carbamate, RTV, brand name Norvir®) అనేది HIV-1 చికిత్సలో ఉపయోగించే Protease Inhibitor అనే తరగతికి చెందిన ఒకానొక ఔషదము.దీనికు RTV పొడిపేరు. ఇది FDA (Food and Drug Administration of USA ) వారిచే HIV చికిత్స కోసం 01-Mar-1996 రోజున అమోదించబడింది. ఇది Abbott Laboratories అనే సంస్థచే కనుగొనబడింది.

## మోతాదు ( Dosage )

 పెద్దలకు 600Mg రెండు సార్లు ప్రతిరోజు లేదా దుష్ప్రబావాలు ఎక్కువగా వుంటే 300Mg ప్రతిరోజు రెండు సార్లు. 
ఈ మందును పిల్లలకు వారి బరువును బట్టి డొసేజ్ ఇవ్వవచ్చును. ఈ మందును తిన్న తర్వాత వేసుకొవాలి. ఈమందును ఒక్కదానినే వెసుకొకూడదు దీనితో పాటుగా కనీసం రెండు ఇతర HIV మందులతొ కలిపి వేసుకుంటెనే వైరస్ రెజిస్టెన్స్ ను నివారించవచ్చు.ఒక వేళ మీరు మీ డొసేజ్ ను మరిచిపొతే గుర్తుకు వచ్చిన వెంబడే వేసుకొనండి కాని రెండవ డొసు వెసుకొనే సమయం దాదాపు దగ్గరకు మొదటిడొసును వదిలివేయండం మంచిది.

## దుష్ప్రబావాలు (Side Effects )
ఈ దుష్ప్రబావాలు  (Side Effects ) అనెవి మందుల వల్ల వచ్చేవి, ఇవి అందరికి ఒకేలా ఉండవు. కొందరికి కొన్ని రావచ్చు అసలు రాకపోవచ్చు. కొన్ని దుష్ప్రబావాలు ప్రాణాంతకమైనవి వీటిని సరైన సమయంలో గుర్తించి రాకుండా వెరెమార్గాలను అన్వేషించవచ్చు.

# Protease Inhibitor తరగతికి చెందిన ప్రతి మందు రక్తంలో కొవ్వు శాతాన్ని పెంచుతాయి. దీనివల్ల చాతి బాగంలో, మెడ వెనక భాగంలో గొపురంలా కొవ్వు ముందుకు రావచ్చు, అలాగే మోహం పైన చర్మం కుంచించుకుపొవచ్చు. రక్తంలో కొవ్వు శాతం పెరగడం వల్ల గుండె సంబంధిత సమస్యలు రావచ్చు. అలాగే Protease Inhibitor లను వాడే వారిలో డయాబెటిస్ (మధుమేహం) వచ్చే అవకాశం ఉంది.
#సాధారణంగా వచ్చే దుష్ప్రబావాలు: వాంతులు, కడుపునొప్పి, విరేచనాలు, తలనొప్పి, ఆకలి మందగించటం, నోటి ప్రాంతంలో మొద్దుబారటం అలాగే జలదరించడం

## ఈ మందును ఎవరు వేసుకోకుడదంటె?
ఈ మందును వెసుకునేముందు మీడాక్టరుకు చెప్పాల్సిన విషయాలు. మీకు లివర్, కిడ్ని సమస్యలు ముందు ఉండివుంటే. గుండె సంబంధిత సమస్యలు వుండి వుంటే, ఈ మందును తీసుకొకపొవచ్చు లేదా ప్రత్యేక పర్యవేక్షణలో తీసుకొనవలసి ఉంటుంది.

## గర్భవతి మహిళలు వేసుకొవచ్చా?
ఇది FDA వారిచే ప్రెగ్నెన్సి తరగతి B గా వర్గీకరించబడ్డది. అంటే దినిని జంతువల పై ప్రయొగించినపుడు పరీక్షలలో తెలినది ఏమిటంటే గర్బం లోని పిండానికి హాని చేకురుస్తుంది . కాని మనుషుల పైన సరియైన, కచ్చితమైన సమాచారం లేదు. గర్బిణి మహిళలు ఈ మందును వెసుకునెముందు డాక్టరుతొ చర్చించడం ఉత్తమం అలాగే బాలింత మహిళ పాలలో ఈ మందు ప్రాబవం పిల్లలపై ఎలా వుంటుంది అనే సమాచారం లేదు. అయితే HIV Positive గర్భవతి మహిళ తమ పిల్లలకు పాలు ఇవ్వకపొవడం మంచిది.
## మూలాలు

వర్గం:మందులు
గొట్టికంప

గొట్టి కంపను గొట్టికాయలచెట్టు అని కూడా అంటారు. ఇది రేగు చెట్టు వలె ఉంటుంది. దీని శాస్త్రీయనామం Ziziphus rugosa. దీని Common name: Wild Jujube, wrinkled jujube. ఇది Rhamnaceae కుటుంబానికి చెందినది. 

## చరిత్ర
ఇవి ఎక్కువగా కొండలపై కొంత ఎత్తులో ఎక్కువగా పెరుగుతాయి. వీటి కాయలను మేకలు  తింటాయి. ఇది రేగు చెట్టు వలె ముళ్లను కలిగి ఉంటుంది. రామ్నేసి కుటుంబానికి చెందిన మృదువైనఆకులతో కూడిన చైనీస్ జుజుబే (జిజిఫస్ జుజుబా మిల్.) ఉత్తర చైనాలో పురాతన సంస్కృతికి చెందినది.  ఇది 4 నుండి 6 అడుగుల (1.2-1.8 మీ) ఎత్తు ,లేదా 10 నుండి 30 లేదా 40 అడుగుల (3-9 లేదా 12 మీ) పొడవు గల చెట్టు. భారతీయ జుజుబే దక్షిణ చైనాలోని యునాన్ ప్రావిన్స్ నుండి ఆఫ్ఘనిస్తాన్, మలేషియా ,ఆస్ట్రేలియాలోని క్వీన్స్లాండ్ వరకు ఉంది.  కొన్ని దేశములలో సహజముగా విస్తరించినా  , భారతదేశంలో ఇది వాణిజ్యపరంగా పెరుగుతుంది  భారతీయ, జుజుబే ( మారిషయానా) నునుపైన బదులుగా బదులుగా ఉన్నిగా ఉండే ఆకులను కలిగి ఉండటంలో సాధారణ జుజుబేకు భిన్నంగా ఉంటుంది. పండ్లు చిన్నవి. ఉష్ణోగ్రతలు 9.4 (C (49 ° F) కన్నా , రెండు జాతులు పెరగగలవు.. చెట్లు అధిక సంఖ్యలో తెగుళ్ళకు నిరోధకతను కలిగి ఉంటాయి 

### గొట్టికంప ఉపయోగములు
పండ్ల కోసం ప్రధానంగా పండిస్తారు. ఇది నాటిన 6-8 సంవత్సరాల తరువాత  పండ్లు రాగలవు.  చెట్టు 15-20 సంవత్సరాల వయస్సు వచ్చే వరకు దిగుబడి రాగలదు.. ఈ పండు తినదగినది. దీనిని గ్రామీణ గృహ నిర్మాణంలో ఉపయోగించవచ్చు.  భారతీయ జుజుబే చెట్టు  కీటకాలను కలిగి ఉంది,దాని ఆకులు గొర్రెలు , మేకలకు బలమైన పశుగ్రాసం (దాణా ) 

పండును ఆహారంగా, మందుల  గా వాడతారు.  కండరాల బలం , బరువు నియంత్రణ  , కాలేయం మూత్రాశయ వ్యాధులలో ,  పూతల నివారణకు , మలబద్దకాన్ని తగ్గించడానికి వాడతారు.   దీని పొడితో  గాయాలు,  చర్మ  సంభందిత వ్యాధులలో , జీర్ణ కోశ  సమస్యలు, రక్తపోటు,  కొలెస్ట్రాల్, రక్తహీనత కు ,మధుమేహం ,మానసిక ఆందోళన,  మూర్ఛలు, జ్వరం, క్యాన్సర్,  ఉబ్బసం ,ఊపిరి తిత్తుల  రుగ్మతలు,కంటి వ్యాధుల తయారీలో వాడతారు 

  

## ఇవి కూడా చూడండి
రేగు

## బయటి లింకులు
*Wild Jujube

## మూలాలు

వర్గం:వృక్ష శాస్త్రము

## మూలాలు
వృక్ష రేఖాగణితం

**వృక్ష రేఖాగణితం**ను ఇంగ్లీషులో డెండ్రోమెట్రీ (Dendrometry) అంటారు. వృక్షశాస్త్రంలో ఇది ఒక శాఖ. ఈ వృక్ష రేఖాగణితం చెట్టు యొక్క విభిన్న కొలతలను అనగా చెట్టు యొక్క అడ్డుకొలత, పరిమాణం, రూపం, వయసు, మొత్తం విలువ, బెండు యొక్క మందం ఇంకా తదితర వివరాలను ఒక పట్టిక రూపంలో తయారు చేస్తుంది. ఒక చెట్టు ప్రతి సంవత్సరం ఎంత ఎత్తు పెరుగుతుందో ఏ వయసులో ఎంత ఎత్తు పెరిగిందో మాను లోపల చెక్క ఏ విధంగా మార్పులు చెందుతుందో ప్రతిది విశదంగా పరిశీలించి చెట్టు గుణగణాలను దాని వైఖరిని జరిగిన మార్పులను ఈ వృక్ష రేఖాగణితం తెలియజేస్తుంది.

తరచుగా వృక్షం నుండి సంపాదించే కొలతలు ముఖ్యమైనవి, అవసరమైనవి.

* ఛాతి ఎత్తు వద్ద అడ్డుకొలత Diameter at Breast Height (DBH)
* చెట్టు యొక్క ఎత్తు
* భూమికి సమాంతరంగా అడ్డంగా పెరిగే చెట్టు కొమ్మల వివిధ కొలతలు

## మూలాలు

వర్గం:గణిత శాస్త్రము
వర్గం:వృక్ష శాస్త్రము
వర్గం:రేఖా గణితం
లింగ భేదం

ఈ సృస్టిలోని జీవ రాశిని రెండు జాతులుగా విభజిస్తే ఒకటి స్త్రీ జాతి అని మరొకటి పురుష జాతి అని చెప్పవచ్చు. జీవ శాస్త్రం ప్రకారం స్త్రీ పురుష జాతి వాటి పునరుత్పత్తి కోసం ఒకటిగా చేరడం, కలిసిపోవడం చేస్తుంటాయి. జన్యు సంబంధిత లక్షణాల వలన ఈ విధంగా జరుగుతూ ఉంటుంది. ఇదే విధంగా పదేపదే అంగ క్రమ నిర్మాణంలో మగ లేక ఆడ వ్యత్యాసం కలిగిన ఫలితాలు పునరావృతమవుతూ ప్రత్యేకతను కలిగి ఉంటాయి. ఈ విధంగా అంగాలలో జన్యు సంబంధిత భేదాలను తెలియజేస్తుంది లింగభేదం. స్త్రీ పురుష జాతులు ఒకటి మరొక దానిపై ఆకర్షణ కలిగి ఉండటానికి, లో బరచుకోవడానికి తద్వారా తమ సంతతిని పెంచుకోవడానికి అవసరమయిన గుణాలను జనక జీవులు తమ సంతతికి వారసత్వంగా అందజేస్తాయి.

Image:Sexual cycle.svg|The life cycle of sexually reproducing organisms cycles through haploid and diploid stages
Image:Hoverflies mating midair.jpg|Hoverflies engaging in sexual intercourse
Image:Mature flower diagram-te.svg|thumb|300px|Flowers are the sexual organs of flowering plants, usually containing both male and female parts.
Image:Pinus nigra cone.jpg|
Image:Pine cones, immature male.jpg|
Image:Shiitake mushroom.jpg|Mushrooms are produced as part of fungal sexual reproduction


వర్గం:జీవులు
వర్గం:జీవ శాస్త్రము
వర్గం:పదజాలం
పైలుడు

వ్యాసమహాముని శిష్యులుగా పేరొందిన వ్యక్తి **పైలుడు**. ఈయనకు వ్యాసుల వారి ద్వారా ఋగ్వేదము ఉపదేశించబడినది.
## పరమాత్మపై పైలుని ప్రశ్నలు
వేదవ్యాసుని శిష్యులలోని పైలుడనే ఋషి ప్రథముడు. వేద సమూహాన్ని నాలుగు భాగాలుగా విభజించి ఋగ్వేదాన్ని పైలునికి బోధించి శిష్య పరంపర సహాయంతో వ్యాప్తి చేయమంటాడు వ్యాసుడు. ఆ సందర్భంలో పైలుడు పరమాత్ముని గురించి భిన్నమైన అనేక ప్రశ్నలు వేస్తూ – “వ్యాస మహాశయా! పరమాత్ముడంటే ఆత్మ పదార్థమన్నారు కదా? ఆ ఆత్మపదార్థాన్ని నిర్వచించగలమా?” అంటూ ప్రశ్నించాడు. అప్పుడు దైవం అంటే ఏమిటో వ్యాసుడు సవివరంగా వర్ణిస్తాడు.

నిజానికి భగవంతునికి ఏ పేరూ లేదు! ఎవరికి మనసైన పేరుతో వారు పిలుచుకోవచ్చు భక్తుడు తన పారమార్థిక తత్వంతో దైవంపై అనుబంధం ఏర్పరచుకొంటాడు. కోట్లాది భక్తులతో భగవంతునికి సంబంధాలు ఉన్నాయి కనుక ఆయన నామాలూ అసంఖ్యాకంగానే ఉంటాయి. ఒక గుణంతో, ఒక పేరుతో పరమాత్ముని నిర్వచించలేం. వేదవ్యాసుని తండ్రి పరాశరుడు భవంతుణ్ణి -


ఐశ్వర్యస్య సమగ్రస్య వీర్యస్య యశస:శ్రియ:
జ్ఞాన వైరాగ్యయో శ్చైవషణ్ణాం భగ ఇతీంగన

(దేవాది దేవుడైన భగవంతుడు జ్ఞాన, బల, ఐశ్వర్య, కీర్తి, సౌందర్య వైరాగ్యాల నిధానం) అని నిర్వచించాడు. వ్యాసుడు పైలునితో భగవంతుని వర్ణిస్తూ, ఆత్మ పదార్థం నిర్వచనానికి అతీతం అన్నాడు. ఆ శక్తి ఎవరూ నిర్వచించలేని మనోమయాది గుణ విశిష్ట బ్రహ్మంగా భావించాలని సూచించాడు. బ్రహ్మానుభూతిని భక్తుడు అనుభవించగలడే కాని ఈ చక్షువులచే చూడటం తరంకానిది. పరబ్రహ్మం ఆవాజ్మానస గోచరమైనది. ఆ శక్తితో ఐక్యం చెందితేనే దైవంతో స్ముడవుతాడు. కాని పురాణ్, ఇతిహాసాల్లో ఎందరికో దైవం ప్రత్యక్షమైనట్లు చెబుతున్నాయి. ఎందరో దైవాన్ని తమకు ప్రియమైన, ఇష్టమైన భావంతో, రూపంగా జపించి తపించారు. మానవుడు (భక్తుడు) పంచభూతాత్మకం కనుక ఈ భౌతిక జగత్తుకు, భౌతిక భావనకు అనుకూలంగా దైవం దర్శనమిస్తాడు. కాని ఆ దర్శనమే పరమాత్మ కానేరదని భగవద్గీతలో శ్రీకృష్ణుడు పార్థునికి వివరిస్తాడు.
## శ్రీ కృష్ణుని వివరణ

పరస్తస్మాత్తు భావోన్యోవ్యక్తోవ్యక్తాత్ సనాతన:
యస్స సర్వేషు భూతేషు నశ్యత్సు న వినశ్యతి 

(నేను భౌతిక, వ్యక్త అవ్యక్త పదార్థం కంటే అతీతమైనవాడిని. దైవత్వానికి మరోక ప్రకృతి ఉంది. అది పరమైంది. ఎన్నటికీ నశించనిది. ఈ విశ్వంతరాళాలన్నీ లయం చెందినా నశించని ప్రకృతి అది)
భవంతుడు తర్కానికి అందనివాడు.పరమాత్మపై జిజ్ఞాస కలిగి, తెలుసుకోవాలనే తపన ఏర్పడితే తనకన్నా అయంత అధికమైన జ్ఞానం కలవాడిని ఆశ్రయించి తెల్సుకోవాలి. అదే సులువైన ఉపాయం. పసివాడు తన తండ్రి ఎవరో తెలుసుకోవాలంటే తన తల్లిని అడగడమే తప్ప మరో ఉపాయం లేదు. “అదిగో అయానే మీ తండ్రి” అని పసివానికి పరిచయం చేస్తుంది తల్లి. ఇక అప్పటి నుంచీ బాలుడు తండ్రిపై మమకారం పెంచుకొంటూ తండ్రి ద్వారా జ్ఞానసముపార్జన చేస్తాడు. దైవాన్ని గురించి వ్యాసుడిని ప్రశించి నిజానికి పైలుడు చేసిన ప్రయత్నం అదే.
 
వర్గం:మహాభారతంలోని పాత్రలు
వర్గం:పురాణ పాత్రలు